ગુજરાત વિધાનસભાની ચૂંટણીમાં પાટીદાર અનામત આંદોલનને લઈને કેન્દ્ર સ્થાને રહેલા હાર્દિક પટેલે ચૂંટણીમાં કોને સમર્થન આપવુ તેને લઈને પત્તા ખોલ્યા નથી. આ સવાલ એટલા માટે પણ ઉઠે કે ઉમેદવારોના ફોર્મ ભરાઈ રહ્યા છે, પરંતુ હજુ સુધી અનામત મુદ્દે પાસની ટીમે કયા રાજકીય પક્ષ સાથે રહેવું તેને લઈને ખોંખારો ખાધો નથી. એવી ચર્ચા છે કે મંગળવારે હાર્દિક પટેલ કોઈ મોટી જાહેરાત કરી શકે છે, પરંતુ આ દરમ્યાન જે ઘટનાક્રમ સર્જાયો તે ખરેખર ચોંકાવનારો છે.